यी सवै भइरहंदा प्रधानमन्त्री ओलीमाथि प्रश्न उठ्न छोडेका छैनन् । कसै कसैले राष्ट्रघात भएको तर्क पनि गरेका छन् । तर, प्रम ओलीले संसदलाई सम्वोधन गर्दै भारतसंग भएका कुनै पनि विषय तलमाथि परेको भए त्यसको जिम्मा आफूले लिने प्रतिवद्वता ब्यक्त गरेका छन् । उनले भनेका छन्–‘प्रमको हैसियतले देशको शिर निहुरीने, देशलाई कमजोर हुन दिने, हेपिन दिने वातावरण बनाएको छैन्’ । वास्तवमा यो अलिकता भावनात्मक कुरा त हो । तथापि जनतालाई विश्वास दिलाउने कुरा पनि हो । शायद आफूले गरेको काममा यति विश्वस्त हुनुका कारणले अव धेरै शंका गर्नु पर्दैन होला । विगतदेखिको नेतृत्वप्रतिको अविश्वासले पनि यस्ता शंका धेरै उठ्ने गरेका छन् ।
